CELEX: 62008TN0128
Language: lv
Date: 2008-03-25 00:00:00
Title: Lieta T-128/08: Prasība, kas celta 2008. gada 25. martā — CBI un  Abisp /Komisija

7.6.2008   
            
            
               LV
            
            
               Eiropas Savienības Oficiālais Vēstnesis
            
            
               C 142/30
            
         Prasība, kas celta 2008. gada 25. martā — CBI un Abisp/Komisija
   (Lieta T-128/08)
   (2008/C 142/55)
   Tiesvedības valoda — franču
   Lietas dalībnieki
   
      Prasītāji: Coordination Bruxelloise d'Institutions sociales et de santé (CBI), Brisele (Beļģija), un Association Bruxelloise des Institutions de Soins Privées (Abisp), Brisele (Beļģija) (pārstāvji — D. Waelbroeck, advokāts, un D. Slater, solicitor)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               atcelt Komisijas lēmumu;
            
         
               —
            
            
               piespriest atbildētajai atlīdzināt tiesāšanās izdevumus.
            
         Pamati un galvenie argumenti
   Prasītāji lūdz atcelt Komisijas 2008. gada 10. janvāra lēmumu, ar kuru tika noraidīta viņu 2005. gada 7. septembra un 17. oktobra sūdzība par Beļģijas Republikas piešķirto valsts atbalstu Briseles galvaspilsētas reģiona Iris tīkla valsts slimnīcām un tika atteikts uzsākt formālu attiecīgā atbalsta izmeklēšanas procedūru saskaņā ar EKL 88. panta 2. punktu.
   Vispirms prasītāji apgalvo, ka ar apstrīdēto lēmumu ir pārkāpti procesuālie noteikumi tiktāl, ciktāl to Komisijai vajadzēja pieņemt kā kolēģijai, adresējot attiecīgajai dalībvalstij un publicējot Eiropas Savienības Oficiālajā Vēstnesī.
   Par lietas būtību prasītāji uzsver, ka Komisija ir pieļāvusi acīmredzamas kļūdas vērtējumā un nav izpildījusi pienākumu norādīt pamatojumu, uzskatot, ka attiecīgie pasākumi bija saderīgi ar EKL 86. panta 2. punktu un nav bijis pamata uzsākt formālu izmeklēšanas procedūru saskaņā ar EKL 88. panta 2. punktu.
   Prasītāji uzskata, ka EKL 86. panta 2. punkta piemērošanas nosacījumi nav izpildīti, jo:
   
               —
            
            
               nav skaidri noteikts atbalstu guvušo slimnīcu valsts pasūtījuma uzdevums;
            
         
               —
            
            
               kompensācijas kritēriji nav izveidoti iepriekš;
            
         
               —
            
            
               kompensācija pārsniedz radušās izmaksas; un
            
         
               —
            
            
               nav veikta atbalstu guvušo slimnīcu salīdzināšana ar salīdzināmām privātajām slimnīcām.
            
         Turklāt prasītāji uzsver, ka šajā gadījumā nav ievērota direktīva par dalībvalstu un publisku uzņēmumu finansiālo attiecību pārredzamību, kā arī par dažu uzņēmumu finanšu pārredzamību (1).
   
      (1)  Komisijas 2006. gada 16. novembra Direktīva 2006/111/EK par dalībvalstu un publisku uzņēmumu finansiālo attiecību pārredzamību, kā arī par dažu uzņēmumu finanšu pārredzamību (OV L 318, 17. lpp.).